आसामनि सोलोंथाय मन्थ्रि डः रनोज पेगुआ दिनै सानसेनि हाबाफारि लानानै कक्राझारआव दावबाय फैदों। फुंबिलियाव पेगुआ 02423 नम्बरनि डाउन राजधानि एक्सप्रेस रेल गारिजों कक्राझार रेलवे स्टेसनआव ओंखार फैयो। खौरांगिरिनि सिगाङाव आथिखालाव आसामाव मेट्रिक आरो हाइयार सेकेण्डारि फरायसाफोरनि नम्बर होनाय इभालुयेसननि सायाव नुजानाय जेंनाफोरनि सायाव सोंथि खालामनायाव मन्थ्रि रनोज पेगुआ बुंङोदि, 2021 बोसोरनि सिगां आरो उन बोसोरनि फरायसाफोरा जाहाथे फोरोंगिरि थिसन्नाय बिथिंआव इयुनाव जेबो बेलेबेजे थासारि आरो गसर थिसन्नो हाया बिनि थाखायसो पेरेग्राफ 5 याव बिथांखिखौ लानाय जादों होन्ना रोखा फोरमायो। जायफोर फरायसाफोरा नम्बर आरो इभालुयेसननि बिथिंआव गोजोन्नाय गैया बैफोर फरायसाफोरा फिन सेप्तेम्बर दानाव आनजाद लिरनो हागोन होन्ना बुंथियो।